Parlamentul Spaniei a votat o lege pentru sinuciderea asistată. Zeci de oameni au ieșit în stradă.
Sinuciderea asistată a fost adoptată în Camera Inferioară a Parlamentului spaniol. Au fost 198 voturi pro și 138 contra. Proiectul de lege permite eutanasierea și sinuciderea asistată a celor aflați în chinuri groaznice, în stadiile terminale ale unor boli incurabile.
Spania a făcut un pas spre legalizarea eutanasiei, odată cu adoptarea acesteia în Camera Inferioară a Parlamentului Spaniol, relatează Reuters.Proiectul de lege, care permite eutanasierea și sinuciderea asistată a persoanelor cu boli "grave și incurabile" sau debilitante, care cauzează "suferințe insuportabile", a fost adoptat cu 198 voturi pro și 138 de voturi contra, în timp ce câteva zeci de protestatari au ieșit în stradă.Documentul va ajunge acum la Senat, care îl poate aproba sau îl poate trimite înapoi la Congres cu amendamente. Fără modificări, ar putea fi aprobat până în primăvara anului 2021.Dacă proiectul va fi aprobat, Spania va deveni a patra țară din UE care legalizează această practică, alături de Belgia, Luxemburg și Olanda.